The Last Ticket (Соңғы билет)

Жанр: Драма / Фантастика / Мотивация / Жеңіл мистика

Ұзақтығы: 1 сағат 30 минут

Сценарист: Иманаева Әсел, Нұртай Сымбат, Болат Аяулым

Жетекші: Ахмет Ержан

I. КІРІСПЕ (0:00 - 0:10)

Сцена 1: Көшедегі өмір

Алматы. 19 жастағы Ерасыл тозған пальтомен көшеде серуендейді. Қолында — жалғыз мүлкі бар сөмке, жанында — кішкентай, адал күшігі. Ерасыл – бұрын ауқатты отбасының баласы. Ата-анасы жол апатынан қаза тапқаннан кейін, туыстары оның мұрасын тартып алып, далада қалған. Бала кезінде бәрі болған Ерасыл енді көше баласына айналған.

Сцена 2: Әуежайдағы кездесу

Ерасыл жаңбырдан қашып, әуежайға кіріп кетеді. Ішіндегі жылылық пен сәнділік оған жат. Сол жерде ауыр жүк көтеріп жүрген қарт кемпірге көмектеседі. Кемпір оған қарап: “Кейде ең үлкен сыйлық – күтпеген жерден келеді, балам,” – деп, қолына алтын жиекті ерекше билет ұстатады. Ерасыл не болғанын түсінбей тұрғанда, кемпір көз алдында ғайып болады.

II. ҰШАҚТА (0:10 - 0:25)

Сцена 3: Ерекше борт

Ерасыл билетпен ұшаққа отырады. Ішінде тек 10 адам. Бәрінің жүзінде – қайғы, ауыр ой. Оны 25 жастағы стюардесса Айдана күтіп алады: “Біз сені күттік, Ерасыл.”

Сцена 4: Құпия сапар

Пилот Азамат микрофоннан: “Бұл – жүрегіңе, өткеніңе және шынайы болмысыңа саяхат. Тек біреуі ғана жерге оралады.”дейді

III. ӨМІРЛЕР КАРТИНАСЫ (0:25 - 0:55)

Сцена 5: Терезедегі шындық

Ұшақ көтерілген сайын, әр жолаушы терезеден өз өмірін көреді:

- Бір бизнесмен — ақша үшін достарын сатқанын.

- Бір ана — сәбиін балалар үйінің табалдырығына тастап кеткенін.

- Тыныш көрінетін ер адам — біреудің өмірін қиғанын.

Барлығы терең өкінішке батады.

Ерасыл – бала кезіндегі анасының мейірімін, ұстазының “Сен бір күні әлемді таңғалдырасың!” дегенін көреді. Ол ешқашан зұлым болмаған. Бірақ өмір оны елемеген.

Сцена 6: Айданамен диалог

Ерасыл: “Мен ешқашан маңызды болған емеспін...”

Айдана: “Сенің бар болуың – біреуге өмір. Көше баласы болу — сенің тағдырың емес, бұл — бастама.”

IV. ТАҢДАУ (0:55 - 1:10)

Сцена 7: Пилоттың шешімі

“Ұшақ қонады. Бірақ тек бір адам ғана жерге оралады. Қалғандары – таңдауларымен жоғалады.”

Сцена 8: Мойындаулар

Әр адам – өз күнәсін мойындайды. Бірі – тізерлеп, бірі – үнсіз. Олардың таңдауы – өткеннің салдарынан арылу. Ерасыл ешкімді кінәламайды. Ол бәріне жаны ашып тыңдайды. Ол өмірге қайта келуге лайық екенін дәлелдейді.

Сцена 9: Ерасылдың таңдауы

Ерасыл тұрып айтады: “Мен бәрін жоғалттым. Бірақ мен өзгергім келеді. Егер оралсам – мен жарық болам. Мен адамдарға сенім болам.”

Айдана: “Сен дайынсың, Ерасыл.”

V. ФИНАЛ (1:10 - 1:30)

Сцена 10: Ояну

Ерасыл көзің ашады – баяғыда тұрған үйінде, қарапайым төсекте. Жанында күшігі. Ескі, бірақ таныс көрпе. Ол – тірі. Енді бәрін қайтадан бастай алады. Ол мұрасын қайтарып алады, оқуға түсіп, стартап ашады.

Сцена 11: Аэропортта кездесу

Бірнеше жыл өткен соң, сәтті кәсіпкерге айналған Ерасыл сол әуежайдың алдында жүр. Сол жерде жылап тұрған жас баланы көреді. Ерасыл қалтасынан баяғы “Соңғы билетті” шығарып, балаға ұстатады: “Бір ғана мүмкіндік – бүкіл тағдырыңды өзгерте алады.” Бала үнсіз билетті ұстап тұрғанда, камера баяу артқа шегінеді. Кадр Айдананың алыстан қарап тұрған бейнесімен аяқталады.

МОРАЛЬ:

“Өмір – саған не бергені емес, оны қалай бағалағаның”

“Бір мүмкіндік – жүректі өзгертеді.”

“Сенің өмірің – сенің таңдауың.”